ການເລືອກຕັ້ງຂັ້ນຊີ້ຂາດ ອາດມີຂຶ້ນ ໃນອາເຈັນຕີນາ 
ທ່ານ Mauricio Macri ອາຍຸ 50 ປີ, ເຈົ້າ​ຄອງ​ນະຄອນຫຼວງ Buenos Aires ​ແມ່ນໄດ້​ຮັບ 35.2 ​ເປີ​ເຊັນ​ຂອງ​ການ​ຢັ່ງ​ຫາງ​ສຽງ ຕໍ່ ​​​35.9 ເປີເຊັນ​​ສຳລັບທ່ານ Scioli.
ການຢັ່ງຫາງສຽງທີ່ນຳໄປສູ່ການເລືອກຕັ້ງປະທານາທິບໍດີຂອງ ອາເຈັນຕີນາ ໃນວັນອາທິດວານນີ້ໄດ້ເປັນໄປໃນທາງທີ່ຜິດໝົດ ການສຳຫຼວດ ຫຼາຍຄັ້ງໄດ້ລະບຸວ່າ ຜູ້ລົງແຂ່ງຂອງ ພັກການເມືອງ ທີ່ປົກຄອງປະເທດຢູ່ ທ່ານ Daniel Scioli, ຜູ້ທີ່ປະທານາທິບໍດີ Cristina Fernandez Kirchner ເລືອກໃຫ້ເປັນຜູ້ສຶບທອດ, ອາດຈະໄດ້ຊະນະ ໃນການລົງຄະແນນສຽງທີ່ພຽງພໍ ສຳລັບ ໄຊຊະນະທີ່ສົມບູນ ແທນທີ່ຈະເປັນແນວນັ້ນ, ທ່ານ Mauricio Macri ອາຍຸ 50 ປີ, ເຈົ້າຄອງນະຄອນຫຼວງ Buenos Aires ທີ່ນິຍົມຂວາຈັດ ແລະ ປານກາງ ແລະ ອະດີດຫົວໜ້າຂອງສະໂມສອນເຕະບານ, Boca Junior, ທີ່ມີຊື່ສຽງແມ່ນໄດ້ຮັບ 35 2 ເປີເຊັນຂອງການຢັ່ງຫາງສຽງ ຕໍ່ 35 9 ເປີເຊັນ ສຳລັບທ່ານ Scioli, ພ້ອມດ້ວຍ 86 ເປີເຊັນຈາກການລາຍງານ ຂອງສະຖານທີ່ເລືອກຕັ້ງ, ເຊິ່ງຮັບປະກັນການເລືອກຕັ້ງ ຂັ້ນຊີ້ຂາດຄັ້ງທຳອິດ ຂອງປະເທດໃນວັນທີ 22 ເດືອນພະຈິກ ທີ່ຈະມາເຖິງນີ້ ທ່ານ Scioli ໄດ້ປະຕິຍານວ່າຈະຍົກສູງອົງປະກອບທີ່ສຳຄັນທີ່ສຸດຂອງ  ລັດທິປະຊານິຍົມຖືກສ້າງຂຶ້ນອ້ອມຮອບລັດທິປົກປ້ອງການຄ້າ, ສະຫວັດດີການສັງຄົມ ແລະ ການປົກປ້ອງຊົນຊັ້ນກຳມະກອນ ເຈົ້າຄອງແຂວງ ໃນນະຄອນຫຼວງ Buenos Aires ອາຍຸ 58 ປິີ ແລະ ເປັນຜູ້ຫຼົງໄຫຼ ໃນເຮືອຄວາມໄວສູງ ເຊິ່ງທ່ານໄດ້ເສຍແຂນເບື້ອງຂວາຂອງທ່ານ ໃນອຸບັດຕິເຫດໃນການແຂ່ງຂັນປີ 1989, ຊຶ່ງໄດ້ສັນຍາວ່າ ຈະປ່ຽນແປງຢ່າງມີລີລາ ເພື່ອ ດຶງດູດການລົງທຶນ ເພີ່ມຂຶ້ນ ແລະ ເພີ່ມຜົນຜະລິດ, ແລະ ກໍ່ຕັ້ງໜ່ວຍງານເສດຖະກິດ ທີ່ ສະໜັບສະໜູນຕະຫຼາດເສລີ ທ່ານໄດ້ກ່າວໃນແນວທາງເຊິ່ງເກີດຂຶ້ນ ເທື່ອລະນ້ອຍ ເພື່ອ ຟື້ນຟູທາງດ້ານການເງິນ, ໃນຂະນະທີ່ຍັງຮັກສາຕາໜ່າງຄວາມປອດໄພ ທາງດ້ານສະຫວັດ ດີການສັງຄົມທົ່ວໄປໄວ້ຢູ່ ພາຍໃຕ້ກົດໝາຍການເລືອກຕັ້ງຂອງ ອາເຈັນຕີນາ, ເພື່ອທີ່ຈະໄດ້ຮັບ ໄຊຊະນະ ຢ່າງ ຖ້ວມລົ້ນ ໃນການເລືອກຕັ້ງຮອບທຳອິດນັ້ນ ຜູ້ລົງແຂ່ງຕ້ອງໄດ້ຮັບ ຄະແນນສຽງ ຫຼາຍ ກວ່າ 45 ເປີເຊັນ, ຫຼື ຢ່າງໜ້ອຍ 40 ເປີເຊັນ ພ້ອມດ້ວຍຄະແນນຫ່າງຈາກ ຜູ້ທີ່ໄດ້ຮັບ ຄະແນນຕິດຕາມມາ 10 ຄະແນນ